section_heading: Drugi svjetski rat i Narodnooslobodilački pokret
paragraph_text: Ivan Krkač bio je jedan od najpredanijih organizatora prvih partizanskih jedinica, u tom dijelu Hrvatskog zagorja na početku 1942. godine. Bio je politički komesar 1. zagorske partizanske čete, - isticao se svojom hrabrošću i upornošću kojom se borio po svom kotaru – Donja Stubica. Tako je već 8. travnja 1942. godine, Krkač sa svojom četom napao Donju Stubicu, da onemogući proslavu prve godišnjice Nezavisne Države Hrvatske, i jasno zna do znanja da i u njegovu kraju ima ustanika. Njegova četa izvršila je uspješan napad na redarstvenu postaju u Donjoj Bistri. Pored ostalih akcija, četa je izvršila i diverziju u Tekstilnoj tvornici u Oroslavju.